**НАРОДНО ЧИТАЛИЩЕ”ПРОСВЕТА-1926 Г.С.БАЧКОВО”**

Отчет за дейността на”ПРОСВЕТА-1926 Г.С.БАЧКОВО”

 за периода 01.01.2022-31.12.2022 година

Читалищата в България са първите и най – старите организирани структури на гражданското общество в страната. Читалищата и библиотеките в малките населени места, каквото е и нашето село останаха единствени огнища на действителна култура.

НЧ”ПРОСВЕТА-1926 Г.С.БАЧКОВО” вече от 97 години е огнище на българщината и поддържа жив огъня на творческия дух в с.Бачково.

Уважаеми дами и господа читалищни дейци,

Измина още една година от дейността на Народно читалище”ПРОСВЕТА 1926 Г.С.БАЧКОВО”.Годината бе изпълнена с разнообразна дейност, с много осъществени изяви и значима културно-масова дейност. Това бе период, в който се опитвахме не само да съхраним наследената читалищна дейност, но и да я осъвременим и обогатим, водени от стремежа за участие в един адекватен и ефективен процес на утвърждаване ролята на читалището, като водеща културна институция в духовния живот на нашето село. Заради тази особеност и поради факта, че при всички промени през годините читалището е било и е близо до хората, то продължава да се ползва с голямо доверие. През 2022 година читалището осъществяваше дейността си в съгласие със своите програмни цели, заложени в Устава и ЗНЧ.В действията си прилагахме екипния принцип, като се стараехме да създадем максимално добра атмосфера за работа .Целевата група, с която работихме са членовете на читалището и деца от различна възрастова група,които с огромно желание се включваха в нашите мероприятия**.**

От тази година участия в мероприятията на читалището вземат и деца,който все още не посещават училище,както и деца който не живеят постоянно в селото ни.Работим добре и с група младежи.В живота на читалището дейно участие взема пенсионерският клуб,църковното настоятелство и кметството, клуб от “Раклата на баба“ и клуб “Здраве от природата“ и Бачковската света обител.

Читалищното настоятелство НЧ”ПРОСВЕТА-1926 Г.С.БАЧКОВО” представя този отчет за дейността си за периода 01.01.2022-31.12.2022 година с цел постигане на максимална публичност, прозрачност и открит диалог с гражданите и обществените организации.

Основни функции и задачи на институцията са:
1. Развитие и обогатяване на културния живот, социалната и образователната дейност в населеното място, където осъществяват дейността си;

2. Запазване на обичаите и традициите на българския народ:събиране е разпространяване на данни за родния край.

3. Разширяване на знанията на гражданите и приобщаването им към ценностите и постиженията на науката, изкуството и културата;

4. Възпитаване и утвърждаване на националното самосъзнание;

5. Осигуряване на достъп до информация;

6. Насърчаване и усъвършенстване на творческите възможности и талант;

7. Предоставяне на компютри и интернет услуги;

8. Поддържане библиотека;

9.Развитие на културен туризъм и съпътстващите ги услуги в населеното място;

10.Разработване на проекти и участие в тях;

11.Сътрудничество и партньорство с други читалища,с местната власт и бачковската света обител.

Народно читалище има  76 члена,а през изминалата година са постъпили нови 5 и са отпаднали 12 члена поради неплащане на членски внос.

АДМИНИСТРАТИВНО – ОРГАНИЗАЦИОННА ДЕЙНОСТ

През 2022г. са проведени 4 заседания на читалищното настоятелство.

Подадени са годишни информационни карти към Министерството на културата в поддържаните от него регистри на читалищата и библиотеките.

През отчетния период ръководството на читалището се включваше във всички срещи и обучения, организирани от РЕКИЦ и Съюза на читалищата.

Присъствахме на всички организирани от Общинска администрация информационни и разяснителни панели.

|  |  |
| --- | --- |
|  |  |

КУЛТУРНО-МАСОВА ДЕЙНОСТ

### В изпълнение на Културния календар на НЧ”ПРОСВЕТА-1926 Г.С.БАЧКОВО” за 2022г., читалището ни организира и взе участие в следните културно-масови прояви.

СЪБИТИЯ, ОРГАНИЗИРАНИ ОТ ЧИТАЛИЩЕТО ПРЕЗ 2019г.:

* Бабин ден;
* Забавно лято в библиотеката
* Презентация за живота и творчеството на Паисий Хилендарски
* Временно подредена етнографска сбирка
* Поднасяне цветя на паметника на руския войн
* Творческа работилница за изработване на мартенички и карнавалски маски в библиотеката;
* Прожекция на филми “Кино вечери под звездите“
* Традициите са живи-табло за заговезни
* Отбелязване годишнина от гибелта на Апостола на свободата.
* Ден на славянската писменост, на българската просвета и култура – факелно шествие
* Международен ден на детето;
* Еньовден-беседа на тема “Чая като лечебно средство“
* Творческа работилница –с благотворителна цел
* Ден на смокинята–благотворителен концерт с участия на читалища от с.Крумово,с.Марково и с.Шишманци.
* Празник на с.Бачково с участието на пенсионерски клуб гр.Асеновград,танцов състав “Ади” при НЧ “Родолюбие”
* Изложба и табла за 6 и 22 септември;
* 1.10Ден на възрастните хора
* Ден на народните будители
* Пресъсдаване на обичай Коледуване
* Коледно тържество за деца
* За седма година коледари посетиха домовете и поздравиха техните стопани
* Участие в конкурс за рисунка в с.Буховци
* Ден на християнското семейство съвместно с Бачковския манастир
* Екскурзии- “Опознай България”
* Работни срещи с колеги от с.Забърдо и с.Павелско

Периодично изготвяне на тематични табла и изложби .

НЕ ПРОВЕЛИ СЕ МЕРОПРИЯТИЯ

* 100 години от рождението на Блага Димитрова

БИБЛИОТЕЧНА ДЕЙНОСТ

БИБЛИОТЕЧЕН ФОНД:

Книги: 7566 бр.

Закупени нови книги 34 бр.

Дарени книги 481 бр.

ПОСЕЩАЕМОСТ и ЗАЕМАНЕ:

Картотекирани читатели: 107 бр.

Заети библиотечни документи у дома: 775 бр.

Заетост на библиотечни документи в читалня: 848 бр.

Абонамент : 5 броя вестници и списания

 ОБЩЕСТВЕНИ АНГАЖИМЕНТИ И ИНИЦИАТИВИ

-Организиране,присъствие и приветствия на всички национални празници.

-Разработен проект към община Асеновград за допълнително финансиране- “Попрелка”

-Проведена благотворителна акция за набиране на хранителни продукти,одела и дрехи за наводнените села в карловско

-Поредица от благотворителни базари и мероприятия за възстановяване и ремонт на камбанарията

VIII. ОЦЕНКА НА ДЕЙНОСТТА ПРЕЗ 2021г.

Утвърдило се не само като културен център, но и като такова на гражданското общество, читалището има собствен потенциал за решаване на част от проблемите, които стоят пред него като:

1. Търсене на нови и разнообразни форми на дейността, усъвършенстване на предлаганите услуги и творчески прояви.

2. Привличане на нови читалищни членове, разширяване на социалния и възрастов състав в различните форми и прояви.

3. Проучване и използване на нови практики. Осъществяването на успешни партньорства и сътрудничество с други институции, и бизнеса е от особена важност за успешната работа на читалището.

За решаването на проблемите, се изисква активно партньорство с Община Асеновград и Министерството на културата и неправителствения сектор.

През 2022г. се помъчихме да изпълним възложените ни от държавата и обществото задачи, а именно развитието на културата и традициите, утвърждаване на моралните и духовни ценности и добродетели, повишаване на капацитета и знанията на ползвателите на читалищни услуги.

За да задържим читателския интерес и повишим броя на нашите читатели е нужно постоянно да обновяваме книжния фонд., Втори не по-малък проблем е и положението с техническата база. През последните години положихме огромни усилия за подобряване състоянието на материалната база.

Обособихме детски кът в библиотеката и подредихме етнографска сбирка.

Председател:

 Любляна Мунева

Секретар :

 Диляна Георгиева Рачева